CELEX: 62011CN0079
Language: sl
Date: 2011-02-22 00:00:00
Title: Zadeva C-79/11: Predlog za sprejetje predhodne odločbe, ki ga je vložilo Tribunale Ordinario di Firenze (Italija) 22. februarja 2011 – Kazenski postopek proti Mauriziu Giovanardiju in drugim

16.4.2011   
            
            
               SL
            
            
               Uradni list Evropske unije
            
            
               C 120/7
            
         Predlog za sprejetje predhodne odločbe, ki ga je vložilo Tribunale Ordinario di Firenze (Italija) 22. februarja 2011 – Kazenski postopek proti Mauriziu Giovanardiju in drugim
   (Zadeva C-79/11)
   2011/C 120/13
   Jezik postopka: italijanščina
   
      Predložitveno sodišče
   
   Tribunale Ordinario di Firenze
   
      Stranke v postopku v glavni stvari
   
   
      Tožeče stranke: Maurizio Giovanardi, Andrea Lastini, Vito Piglionica, Massimiliano Pempori, Filippo Ricci, Gezim Lakja, Elettrifer Srl, Rete Ferroviaria Italiana SpA
   
      Druge stranke v postopku: Franca Giunti, Laura Marrai, Francesca Marrai, Stefania Marrai, Giovanni Marrai, Alfio Bardelli, Tomberli Andrea
   
      Vprašanje za predhodno odločanje
   
   Ali je italijanska ureditev na področju odgovornosti pravnih oseb za kazniva dejanja iz zakonske uredbe št. 231/2001, kakor je bila spremenjena, ki ne določa „izrecno“ možnosti, da pravne osebe v okviru kazenskega postopka odgovarjajo za škodo, povzročeno žrtvam kaznivih dejanj, v skladu z določbami Skupnosti s področja varstva žrtev kaznivih dejanj v kazenskem postopku, zlasti s členi 2, 3 in 8 Okvirnega sklepa Sveta 2001/220/PNZ z dne 15. marca 2001 o položaju žrtev v kazenskem postopku (1), ter z določbami Direktive Sveta 2004/80/ES z dne 29. aprila 2004 o odškodnini žrtvam kaznivih dejanj (2)?
   
      (1)  UL L 82, str. 1.
   
      (2)  UL L 261, str. 15.